CELEX: 62015CN0088
Language: lv
Date: 2015-02-20 00:00:00
Title: Lieta C-88/15 P: Apelācijas sūdzība, ko par Vispārējās tiesas (astotā palāta) 2014. gada 9. decembra spriedumu lietā T-90/10 Ferriere Nord/Komisija 2015. gada 20. februārī iesniedza Ferriere Nord SpA

4.5.2015   
            
            
               LV
            
            
               Eiropas Savienības Oficiālais Vēstnesis
            
            
               C 146/23
            
         Apelācijas sūdzība, ko par Vispārējās tiesas (astotā palāta) 2014. gada 9. decembra spriedumu lietā T-90/10 Ferriere Nord/Komisija 2015. gada 20. februārī iesniedza Ferriere Nord SpA
   
   (Lieta C-88/15 P)
   (2015/C 146/30)
   Tiesvedības valoda – itāļu
   
      Lietas dalībnieki
   
   
      Apelācijas sūdzības iesniedzēja: Ferriere Nord SpA (pārstāvji – W. Viscardini, G. Donà, advokāti)
   
      Otra lietas dalībniece: Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               galvenokārt – atcelt Vispārējās tiesas (astotā palāta) 2014. gada 9. decembra spriedumu lietā T–90/10, ciktāl ar to ir noraidīts Ferriere Nord galvenais prasījums pilnībā atcelt Eiropas Komisijas 2009. gada 30. septembra Lēmumu C(2009) 7492, galīgā redakcija, kas grozīts ar Eiropas Komisijas 2009. gada 8. decembra Lēmumu C(2009) 9912, galīgā redakcija;
            
         
               —
            
            
               līdz ar to atcelt minētos Komisijas lēmumus;
            
         
               —
            
            
               pakārtoti – atcelt Vispārējās tiesas (astotā palāta) 2014. gada 9. decembra spriedumu lietā T–90/10, ciktāl ar to ir noraidīts Ferriere Nord pakārtotais prasījums daļēji atcelt Eiropas Komisijas 2009. gada 30. septembra Lēmumu C(2009) 7492, galīgā redakcija, kas grozīts ar Eiropas Komisijas 2009. gada 8. decembra Lēmumu C(2009) 9912, galīgā redakcija, un tādējādi veikto naudas soda samazinājumu;
            
         
               —
            
            
               līdz ar to daļēji atcelt minētos Komisijas lēmumus un noteikt lielāku (salīdzinājumā ar Vispārējās tiesas jau noteikto) naudas soda samazinājumu;
            
         
               —
            
            
               jebkurā gadījumā piespriest Eiropas Komisijai atlīdzināt tiesāšanās izdevumus abās instancēs.
            
         
      Pamati un galvenie argumenti
   
   
               I
            
            
               Acīmredzama faktu un pierādījumu sagrozīšana attiecībā uz Komisijas pilnvaru uzlikt sodu Ferriere Nord neesamību, kas ir redzama no lietas materiāliem – Prettiesiska pretrunu Komisijas lēmuma pamatojumā neidentificēšana un pamatojuma nenorādīšana – Noteikumu par pierādīšanas pienākumu pārkāpums
            
         
               II
            
            
               Regulas Nr. 1/2003 (1) 27. panta pārkāpums tādēļ, ka iepriekš nav paziņots jauns “Paziņojums par iebildumiem” – Tiesiskās paļāvības principa pārkāpums – Acīmredzama faktu un pierādījumu sagrozīšana, kas ir redzama no lietas materiāliem – Tiesību uz aizstāvību pārkāpums – Pamatojuma nenorādīšana – Tiesību uz uzklausīšanas amatpersonas veiktu uzklausīšanu pārkāpums
            
         
               III
            
            
               Komisijas reglamenta (un tādējādi Savienības primāro un atvasināto tiesību daudzvalodības jomā) pārkāpums tādēļ, ka uzklausīšanas amatpersonas galīgais ziņojums autentiskajā valodā bija vēlāks par Komisāru kolēģijas 2009. gada 30. septembrī pieņemto lēmumu
            
         
               IV
            
            
               
                  Ferriere Nord dalības aizliegtajā vienošanās ilgums – Kļūdas tiesību piemērošanā, novērtējot faktus: pierādījumu sagrozīšana – Vispārējo principu par pierādīšanas pienākumu un in dubio pro reo pārkāpums– Pretruna pamatojumā
            
         
               V
            
            
               Samērīguma principa pārkāpums, nosakot Ferriere Nord uzliktā naudas soda pamatsummu, ņemot vērā aizliegtās vienošanās smagumu un ilgumu – Vienlīdzīgas attieksmes principa pārkāpums – Pamatojuma nenorādīšana
            
         
               VI
            
            
               Acīmredzama kļūda (vai vismaz nepārprotama neprecizitāte) aprēķinā attiecībā uz Ferriere Nord piešķirto naudas soda samazinājumu – Kļūdaina neierobežotas kompetences izmantošana – Pamatojuma nenorādīšana
            
         
               VII
            
            
               Naudas soda pamatsummas palielinājuma saistībā ar recidīvu prettiesiskums tiesību uz aizstāvību pārkāpuma dēļ
            
         
               VIII
            
            
               Naudas soda pamatsummas palielinājuma saistībā ar recidīvu prettiesiskums pagājušā laika ilguma dēļ
            
         
               IX
            
            
               Naudas soda pamatsummas palielinājuma saistībā ar recidīvu prettiesiskums samērīguma principa pārkāpuma dēļ
            
         
      (1)  Padomes 2002. gada 16. decembra Regula (EK) Nr. 1/2003 par to konkurences noteikumu īstenošanu, kas noteikti Līguma 81. un 82. pantā (OV L, 1. lpp.).